als_Latn dik_Latn sag_Latn
Sipas disa njoftimeve të publikuara në uebfaqen teknologjike ZDNet, Microsoft po planifikon të sjellë paketën Office në iPad në gjysmën e dytë të vitit 2014. Flitej se paketa e plotë Office me Word, Exel, PowerPoint dhe OneNote do të vijë në vjeshtë të vitit 2014, por tani, sipas disa burimeve tek ZDNet, shefi ekzekutiv i Microsoft, Steve Ballmer, ka thënë se ky program do të realizohet sa më shpejt të jetë e mundur.
Nuk është dhënë një çmim për iPad-in e ri që do të ketë paketën Office. Mendohet që paketa do të jetë falas dhe përdoruesit mund të abonohen tek Office 365, e cila bën të mundur redaktimin e dokumenteve dhe ruajtjen e tyre në OneDrive (apo SkyDrive).
Përdoruesit e kanë pritur për paketën Office që me lançimin e iPad-it në vitin 2010, dhe duket se më në fund po realizohet dëshira e tyre. Microsoft-i shpreson të nxjerrë fitime marramendëse me sjelljen e paketës Office në iPad.
(Herë të lexuara: 202)
als_Latn als_Latn als_Latn als_Latn